
กิตติกรรมประกาศ
รายงานการพัฒนาผลสัมฤทธิ์ทางการเรียน โดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4  เล่มนี้สำเร็จได้ด้วยดี เพราะผู้ศึกษาได้รับความกรุณาอย่างยิ่งจากนายศาสตรา วงศ์จุมปู ผู้อำนวยการวิทยฐานะชำนาญการพิเศษ โรงเรียนจุนวิทยาคม อำเภอจุน จังหวัดพะเยา สำนักงานเขตพื้นที่การศึกษามัธยมศึกษา เขต 36                        
           ขอขอบพระคุณ ดร.เพลินใจ  พฤกษชาติรัตน์  รองผู้อำนวยการวิทยฐานะชำนาญการพิเศษ โรงเรียนจุนวิทยาคม ที่ได้กรุณาให้คำแนะนำด้านหลักสูตรเนื้อหาวิชา ตรวจสอบเครื่องมือที่ใช้ในการวิจัย ให้ข้อเสนอแนะ แก้ไขข้อบกพร่อง และเสียสละเวลา ในการตรวจทาน แก้ไข การทำรายงานการพัฒนาผลสัมฤทธิ์ทางการเรียน โดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4
ขอขอบพระคุณ นางสมพร พิมลรัตน์ ครู วิทยฐานะชำนาญการพิเศษ กลุ่มสาระการเรียนรู้วิทยาศาสตร์ โรงเรียนจุนวิทยาคม ที่ได้ช่วยเหลือแนะนำในเรื่องเนื้อหากลุ่มสาระการเรียนรู้วิทยาศาสตร์ฉบับนี้


   คุณค่าและประโยชน์ของรายงานการพัฒนาผลสัมฤทธิ์ทางการเรียน โดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4 เพื่อพัฒนาการเรียนการสอนกลุ่มสาระการเรียนรู้วิทยาศาสตร์ ผู้ศึกษาขอมอบเป็นเครื่องบูชาพระคุณแด่บิดามารดาและบูรพาจารย์ตลอดจนผู้มีพระคุณทุกท่าน
                                                                                                                              ศศิธร  ตันดี
บทคัดย่อ
ชื่อหัวข้อการศึกษา    :  รายงานการพัฒนาผลสัมฤทธิ์ทางการเรียน โดยใช้ชุดกิจกรรมการเรียนรู้   
                                      หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4
ชื่อผู้ศึกษา                  :  ศศิธร  ตันดี
กลุ่มสาระการเรียนรู้  :  วิทยาศาสตร์

ปีการศึกษา                :  2555


รายงานการพัฒนาผลสัมฤทธิ์ทางการเรียน โดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4 มีวัตถุประสงค์ดังนี้ เพื่อสร้าง และหาประสิทธิภาพของชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4 ตามเกณฑ์ประสิทธิภาพ 80/80 เพื่อพัฒนาผลสัมฤทธิ์ทางการเรียนของนักเรียนที่เรียนโดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4 และเพื่อศึกษาความพึงพอใจของนักเรียนที่มีต่อการเรียนโดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4 เก็บข้อมูลจากนักเรียนชั้นมัธยมศึกษาปีที่ 4  ภาคเรียนที่ 1  ปีการศึกษา 2556 โรงเรียนจุนวิทยาคม อำเภอจุน  จังหวัดพะเยา จำนวน 117 คน 
เครื่องมือที่ใช้ในเก็บข้อมูล ชุดกิจกรรมการเรียนรู้ หน่วยการเรียนรู้ เรื่อง พันธะเคมี                  ชั้นมัธยมศึกษาปีที่ 4 แบบทดสอบวัดผลสัมฤทธิ์ทางการเรียน และแบบสอบถามความพึงพอใจ           ของนักเรียนต่อการเรียนโดยใช้ชุดกิจกรรมการเรียนรู้ นำข้อมูลที่ได้มาวิเคราะห์หาค่าเฉลี่ย                  และส่วนเบี่ยงเบนมาตรฐาน 
           ผลการศึกษาพบว่า    (1) ประสิทธิภาพของชุดกิจกรรมการเรียนรู้ หน่วยการเรียนรู้ เรื่องพันธะเคมี                 ชั้นมัธยมศึกษาปีที่ 4 ตามเกณฑ์ประสิทธิภาพ 80/80 โดยการนำชุดกิจกรรมการเรียนรู้ มาหาประสิทธิภาพ ผลการศึกษาพบว่า ชุดกิจกรรมการเรียนรู้ หน่วยการเรียนรู้ เรื่อง พันธะเคมี                     ชั้นมัธยมศึกษาปีที่ 4 มีประสิทธิภาพเท่ากับ 84.79/85.00 (2) ผลสัมฤทธิ์ทางการเรียน ของนักเรียนชั้นมัธยมศึกษาปีที่ 4 หลังเรียนสูงกว่าก่อนเรียน (3) ความพึงพอใจของนักเรียนที่มีต่อการเรียน             โดยใช้ชุดกิจกรรมการเรียนรู้ หน่วยการเรียนรู้ เรื่อง พันธะเคมี ชั้นมัธยมศึกษาปีที่ 4 โดยภาพรวมอยู่ในระดับมากที่สุด โดยมีค่าเฉลี่ย เท่ากับ 4.69 

